text: Fælles kamp for tysk-timer
  20 juni 2013 kl. 15.31
  Nu skal Sønderjylland kæmpe sammen for mere tyskundervisning i skolerne. Den radikale folketingspolitiker Lotte Rod gik i spidsen med en workshop i dag i Padborg.
  Den nye skolereform lægger nemlig op til, at tyskundervisningen i skolerne kan begynde allerede i femte klasse. Og det er en mulighed, som skal gribes, mener Lotte Rod.
  I årevis har virksomhederne - ikke mindst her i landsdelen - brokket sig over, at det er svært at skaffe medarbejdere, der kan tale med vores store handelspartner syd for grænsen.
  